Euroopan parlamentin päätös Euroopan parlamentin työjärjestyksen 81 artiklan (Täytäntöönpanomääräykset) muuttamisesta (2006/2211(REG))



Virallinen lehti nro 317 E , 23/12/2006 s. 0747 - 0748



20061223 P6_TA(2006)0588 Työjärjestyksen 81 artiklan (Täytäntöönpanomääräykset) muuttaminen Euroopan parlamentin päätös Euroopan parlamentin työjärjestyksen 81 artiklan (Täytäntöönpanomääräykset) muuttamisesta (2006/2211(REG)) Euroopan parlamentti, joka - ottaa huomioon 6. heinäkuuta 2006 vahvistamansa kannan muutettuun ehdotukseen neuvoston päätökseksi menettelystä komissiolle siirrettyä täytäntöönpanovaltaa käytettäessä tehdyn neuvoston päätöksen 1999/468/EY muuttamisesta [1] ja etenkin sen 2 kohdan, - ottaa huomioon menettelystä komissiolle siirrettyä täytäntöönpanovaltaa käytettäessä tehdyn päätöksen 1999/468/EY muuttamisesta 17. heinäkuuta 2006 tehdyn neuvoston päätöksen 2006/512/EY [2], - ottaa huomioon puhemiehen 20. heinäkuuta 2006 päivätyn kirjeen, - ottaa huomioon työjärjestyksen 201 ja 202 artiklan, - ottaa huomioon perussopimus-, työjärjestys- ja toimielinasioiden valiokunnan mietinnön (A6-0415/2006), sekä katsoo seuraavaa: A. Euroopan parlamentin, neuvoston ja komission väliset neuvottelut ovat johtaneet toimielinten sopimuksen tekemiseen yhteisenä lausumana, jossa ilmaistaan tyytyväisyys päätökseen 1999/468/EY lisättävästä uudesta menettelystä, B. uusi menettely, josta käytetään nimitystä "valvonnan käsittävä sääntelymenettely", antaa Euroopan parlamentille ja neuvostolle yhtäläisen oikeuden valvoa lainsäädäntöön rinnastettavia toimenpiteitä, joilla pannaan täytäntöön yhteispäätösmenettelyllä hyväksytty perussäädös, ja oikeuden hylätä kyseiset toimenpiteet, C. neuvoston päätökseen 2006/512/EY on liitetty tämä yhteinen lausuma, neuvoston pöytäkirjaan kirjattu komission lausuma sekä komission lausumat, jotka koskevat uuden menettelyn täytäntöönpanoa ja soveltamista, D. työjärjestyksen 81 artiklaa on aiheellista muuttaa, jotta parlamentilla on parhaat mahdolliset edellytykset käyttää sille uudessa menettelyssä kuuluvia oikeuksia, 1. päättää muuttaa työjärjestystä jäljempänä esitetyllä tavalla; 2. päättää, että kyseinen muutos tulee voimaan 1 päivänä tammikuuta 2007; 3. kehottaa puhemiestä varmistamaan muiden toimielinten kanssa tehtävien hallinnollisten järjestelyjen avulla, että ehdotuksia toimenpiteiksi ei lähetetä parlamentille juuri ennen parlamentin istuntotaukoa; 4. kehottaa puhemiestä välittämään tämän päätöksen tiedoksi neuvostolle ja komissiolle. Tarkistukset 1 ja 2 81 artikla 81 artikla Täytäntöönpanomääräykset 1. Kun komissio toimittaa parlamentille antamansa ehdotuksen täytäntöönpanotoimenpiteeksi, puhemies lähettää kyseisen asiakirjan valiokuntaan, joka on asiasta vastaava sen säädöksen suhteen, johon täytäntöönpanomääräykset perustuvat. 2. Kuukauden kuluessa — tai kolmen kuukauden, jos kyseessä ovat rahoituspalveluja koskevat toimet — täytäntöönpanotoimenpidettä koskevan ehdotuksen vastaanottamisesta parlamentti voi asiasta vastaavan valiokunnan ehdotuksesta hyväksyä päätöslauselman, jossa vastustetaan täytäntöönpanotoimenpidettä, etenkin jos se ylittää perussäädöksessä säädetyn täytäntöönpanovallan. Jos istuntojaksoa ei ole ennen määräajan päättymistä tai jos tarvitaan kiireellisiä toimia, vastausvaltuuksien katsotaan olevan asiasta vastaavalla valiokunnalla. Tämä tapahtuu valiokunnan puheenjohtajan asianomaiselle komission jäsenelle osoittaman kirjeen muodossa, ja siitä ilmoitetaan kaikille parlamentin jäsenille. Jos parlamentti vastustaa toimenpidettä, puhemies pyytää komissiota peruuttamaan toimenpiteen, tarkistamaan sitä tai antamaan ehdotuksen asianmukaisen lainsäädäntömenettelyn mukaisesti. 81 artikla Täytäntöönpanotoimenpiteet 1. Kun komissio toimittaa parlamentille ehdotuksen toteutettavista täytäntöönpanotoimenpiteistä, puhemies lähettää ehdotuksen toimenpiteistä valiokuntaan, joka on asiasta vastaava sen säädöksen suhteen, johon täytäntöönpanotoimenpiteet perustuvat. Jos perussäädökseen on sovellettu valiokuntien tehostettua yhteistyötä, asiasta vastaava valiokunta pyytää toista valiokuntaa ilmoittamaan kantansa suullisesti tai kirjeellä. 2. Asiasta vastaavan valiokunnan puheenjohtaja asettaa määräajan, jonka kuluessa jäsenet voivat ehdottaa, että valiokunta vastustaa ehdotettuja toimenpiteitä. Valiokunta voi päättää nimittää esittelijän jäsentensä tai pysyvien varajäsentensä keskuudesta, jos valiokunta pitää sitä perusteltuna. Jos valiokunta vastustaa ehdotettuja toimenpiteitä, valiokunta jättää käsiteltäväksi päätöslauselmaesityksen, jossa vastustetaan ehdotettujen toimenpiteiden hyväksymistä ja jossa voidaan myös ilmoittaa, mitä muutoksia ehdotettuihin toimenpiteisiin olisi tehtävä. Jos parlamentti hyväksyy tällaisen päätöslauselman sovellettavan määräajan kuluessa toimenpiteitä koskevan ehdotuksen vastaanottamisesta, puhemies pyytää komissiota peruuttamaan ehdotuksen, tarkistamaan sitä tai antamaan ehdotuksen asianmukaisen lainsäädäntömenettelyn mukaisesti. 3. Jollei ennen määräajan päättymistä ole istuntojaksoa, toimivalta vastauksen antamiseen katsotaan siirretyksi asiasta vastaavalle valiokunnalle. Vastaus annetaan valiokunnan puheenjohtajan asianomaiselle komission jäsenelle osoittamalla kirjeellä, ja siitä ilmoitetaan kaikille parlamentin jäsenille. 4. Jos komission suunnittelemat täytäntöönpanotoimenpiteet kuuluvat valvonnan käsittävän sääntelymenettelyn piiriin, 3 kohtaa ei sovelleta ja 1 ja 2 kohtaa täydennetään seuraavasti: a) Valvonta-aika alkaa, kun ehdotus toimenpiteistä on annettu parlamentille kaikilla virallisilla kielillä; b) Parlamentti voi vastustaa ehdotettujen toimenpiteiden hyväksymistä sillä perusteella, että ehdotus ylittää perussäädöksen mukaisen täytäntöönpanovallan, se on ristiriidassa perussäädöksen tavoitteen tai sisällön kanssa tai se ei ole toissijaisuus- tai suhteellisuusperiaatteen mukainen; c) Parlamentti voi vastustaa toimenpiteitä koskevan ehdotuksen hyväksymistä jäsentensä enemmistöllä; d) Mikäli täytäntöönpanotoimenpiteitä koskeva ehdotus perustuu päätöksen 1999/468/EY 5 a artiklan 5 tai 6 kohtaan, joissa säädetään parlamentin vastustuksen esittämiseen sovellettavista lyhennetyistä määräajoista, asiasta vastaavan valiokunnan puheenjohtaja voi jättää käsiteltäväksi päätöslauselmaesityksen, jossa vastustetaan toimenpiteitä koskevan esityksen hyväksymistä, jos valiokunta ei ole voinut kokoontua säädetyssä ajassa. [1] P6_TA(2006)0310. [2] EUVL L 200, 22.7.2006, s. 11. --------------------------------------------------